b'\n_START_ARTICLE_\nLibracija\n_START_PARAGRAPH_\nLibr\xc3\xa1cija (iz latinske besede librare \xe2\x80\x93 izena\xc4\x8devati, zibati, gugati, nihati) je \xc5\xa1e posebej v astronomiji vrsta gibanja pri katerem ima telo sicer stalno usmerjenost, vendar se rahlo nihajo\xc4\x8de vrti naprej in nazaj. Zgleda iz vsakdanjega \xc5\xbeivljenja sta prazni gugalni stol ali zibanje tehtnice._NEWLINE_Libracija opisuje gibanje nebesnih teles, \xc5\xa1e posebej Lune okrog Zemlje. Libracija je na primer izrazita tudi pri Jupitrovi Trojanski skupini asteroidov ali Saturnovem notranjem pravilnem naravnem satelitu Polidevku. Izraz se pojavlja tudi v fiziki in kemiji za opis gibanj molekul v trdninah in kapljevinah.'